ai4bharat/Pralekha huggingface dataset:
பிரதமர் அலுவலகம்
17-வது ஆசியான் இந்தியா உச்சிமாநாட்டில் பிரதமர் உரையாற்றினார்
ஆசியான் அமைப்பின் தற்போதைய தலைவரும், வியட்நாம் பிரதமருமான நிகுயென் சுவோன் புக்-ன் அழைப்பை ஏற்று, பிரதமர் திரு. நரேந்திர மோடி, 17-வது ஆசியான்-இந்தியா உச்சிமாநாட்டில் இன்று கலந்து கொண்டார். ஆசியான் அமைப்பின் 10 உறுப்பு நாடுகளின் தலைவர்கள் கலந்து கொண்ட இந்த உச்சி மாநாடு மெய்நிகர் வடிவில் நடைபெற்றது.
உச்சி மாநாட்டில் உரையாற்றிய பிரதமர், இந்தியாவின் கிழக்கை நோக்கிய கொள்கையில் ஆசியான் மையப்புள்ளி என சுட்டிக்காட்டினார். ஒன்றுபட்ட, இணக்கமான, முன்னேற்றம் மிக்க ஆசியான் என்பது இந்தியாவின் இந்தோ-பசிபிக் நோக்கின் மையமாகும் என்று குறிப்பிட்ட அவர், இந்தப் பிராந்தியத்தின் அனைவரது பாதுகாப்புக்கும், வளர்ச்சிக்கும் அது பங்களித்துக் கொண்டிருக்கிறது என்றார். இந்தியாவின், இந்தோ-பசிபிக் முன்முயற்சிக்கும், ஆசியானின் இந்தோ-பசிபிக் கண்ணோட்டத்துக்கும் இடையிலான ஒருங்கிணைப்பை வலுப்படுத்துவதன் முக்கியத்துவத்தை பிரதமர் வலியுறுத்தினார். தடையற்ற, வெளிப்படையான, உள்ளடக்கிய, விதிகள் அடிப்படையிலான இந்தோ-பசிபிக் பிராந்தியத்துக்கு உறுதி செய்ய வேண்டும் என அவர் கேட்டுக் கொண்டார். இந்தியாவின் இந்தோ-பசிபிக் பெருங்கடல் முன்முயற்சியின்  பல்வேறு முயற்சிகளுக்கு ஆசியான் நாடுகள் ஒத்துழைப்பு அளிக்க வேண்டுமென்று அவர் அழைப்பு விடுத்தார்.
கோவிட்-19 பற்றி குறிப்பிட்ட பிரதமர், அதற்கு எதிரான இந்தியாவின் போராட்டம் மற்றும் சர்வதேச சமுதாயத்துக்கு அளித்துள்ள விரிவான ஆதரவை விளக்கினார். தொற்றை எதிர்த்து போராடுவதற்காக ஆசியான் மேற்கொண்ட முயற்சிகளை அவர் வரவேற்றார். கோவிட்-19 ஆசியான் மீட்பு நிதிக்கு ஒரு மில்லியன் அமெரிக்க டாலர் வழங்கப்படும் என்ற அறிவிப்பை பிரதமர் வெளியிட்டார்.
ஆசியானுக்கும், இந்தியாவுக்கும் இடையே இயல்பு ரீதியாகவும், டிஜிடல் வடிவிலுமான இணைப்பின் முக்கியத்துவத்தை பிரதமர் வலியுறுத்தினார். ஆசியான் இணைப்புக்கு ஆதரவளிக்கும் வகையில், ஒரு பில்லியன் டாலரை கடனாக இந்தியா வழங்கும் என்று அவர் தெரிவித்தார். வர்த்தகம் மற்றும் முதலீடு விஷயத்தில், பல்வகைப்படுத்துதலின் முக்கியத்துவத்தை வலியுறுத்திய அவர், கோவிட்டுக்கு பிந்தைய பொருளாதார மீட்பு நடவடிக்கைகளுக்கு விநியோகச் சங்கிலிகளை விரிவுபடுத்துதல் அவசியம் எனக் கூறினார்.
பிராந்தியத்தில் அமைதியையும், நிலைத்தன்மையையும் ஏற்படுத்துவதில், இந்தியாவின் பங்களிப்பை ஆசியான் தலைவர்கள் ஒப்புக்கொண்டனர். ஆசியான் மையத்தன்மைக்கு இந்தியாவின் ஆதரவை அவர்கள் வரவேற்றனர். 2021-2025ம் ஆண்டுகளில் பின்பற்றப்படவுள்ள ஆசியான்-இந்தியா புதிய செயல் திட்டத்தை தலைவர்கள் வரவேற்றனர்.
தென் சீனக்கடல், பயங்கரவாதம் உள்ளிட்ட பொதுவான நலன், கவலைகள் கொண்ட பிராந்திய மற்றும் சர்வதேச பிரச்சினைகள் குறித்து விவாதத்தில் அலசி ஆராயப்பட்டன. சர்வதேச சட்டத்தை, குறிப்பாக கடல் சட்டம் பற்றிய ஐ.நா மரபைப் பின்பற்றி நடப்பது உள்ளிட்ட விதிகள் அடிப்படையிலான பிராந்திய ஒழுங்கை ஏற்படுத்துவதன் முக்கியத்துவத்தை இரு தரப்பும் குறிப்பிட்டன. தென் சீனக்கடல் பகுதியில் அமைதி, நிலைத்தன்மை, பாதுகாப்பு ஆகியவற்றை பராமரித்து மேம்படுத்துவது, சுதந்திரமான கடல், வான்வழி போக்குவரத்தை உறுதிப்படுத்துவதன் முக்கியத்துவம் குறித்து தலைவர்கள் உறுதி மேற்கொண்டனர்.
(
நிதி அமைச்சகம்
2018 ஏப்ரல் மாதத்தின் ஜி.எஸ்.டி. வருவாய் ரூ. 1 லட்சம் கோடியைத் தாண்டியது
2018 ஏப்ரல் மாதத்தில் வசூலிக்கப்பட்ட ஒட்டுமொத்த ஜி.எஸ்.டி. வருவாய் ரூ.1,03,458 கோடி ஆகும். இதில் மத்திய ஜி.எஸ்.டி. வரி ரூ.18,652 கோடி, மாநில ஜி.எஸ்.டி. வரி ரூ.25,704 கோடி ஒருங்கிணைந்த ஜி.எஸ்.டி. வரி ரூ.50,548 கோடி . செஸ் மூலம் ரூ.8,554 கோடி . 2018 மார்ச் மாதத்திற்கு ஏப்ரல் 30 ஆம் தேதி முடிய தாக்கல் செய்யப்பட்ட ஜி.எஸ்.டி.ஆர். 3பி கணக்குகளின் எண்ணிக்கை 60.47 லட்சமாகும். கணக்கு தாக்கல் செய்யவேண்டிய 87.12 லட்சம் பேரில் இது 69.5 சதவீதமாகும்.
பல பொருள் விற்பனையாளர்கள் தாக்கல் செய்ய வேண்டிய காலாண்டு கணக்கிற்கான கெடு ஏப்ரல் மாதமாகும். 19.31 லட்சம் விற்பனையாளர்களின் ஜி.எஸ்.டி.ஆர் 4 படிவம் மூலம் காலாண்டுக்கான கணக்குகளை 11.47 லட்சம் பேர் தாக்கல் செய்துள்ளனர். இது 59.40 சதவீதமாகும். இதன் மூலம் பெறப்பட்ட வரி ரூ.579 கோடி ஆகும். இது ஒட்டுமொத்த ஜி.எஸ்.டி. வரி வசூல் தொகையான 1.03 லட்சம் கோடியில் அடங்கும்.
ஜி.எஸ்.டி. வரி வசூலில் ஏற்பட்டுள்ள உயர்வு பொருளாதாரத்தில் மேம்பாட்டைப் பிரதிபலிக்கும். இருப்பினும் நிதி ஆண்டின் கடைசி மாதத்தில் வழக்கமாக மக்கள் தங்களது நிலுவைத் தொகைகளைச் செலுத்துவதற்கு ஆர்வம் காட்டுவார்கள் அதனால் இந்த மாத வரி வசூலை வருங்காலத்திற்கான போக்காக கருதமுடியாது.
ஏப்ரல் மாதத்தில், மத்திய, மாநில அரசுகள் ஈட்டியுள்ள மொத்த வருவாய் முறையே மத்திய ஜி.எஸ்.டி. மூலம் ரூ. 32,493 கோடி மற்றும் மாநில ஜி.எஸ்.டி. மூலம் ரூ. 40,257 கோடி ஆகும்.
குடியரசுத் துணைத் தலைவர் செயலகம்
ஒருமுறை மட்டுமே பயன்படுத்தும் ஞெகிழி குறித்து மக்களிடையே விழிப்புணர்வு ஏற்படுத்த மாபெரும் ஊடகப் பிரச்சாரம் தேவை: குடியரசுத் துணைத் தலைவர்
ஞெகிழிப் பொருட்களை மக்கள் எவ்வாறு அப்புறப்படுத்துகிறார்கள் என்பதில் மாற்றங்களைக் கொண்டுவர மிகப்பெரிய ஊடக பிரச்சாரம் தேவை என்று குடியரசுத் துணைத்தலைவர் திரு எம் வெங்கையா நாயுடு இன்று கூறினார்.
விஜயவாடாவில் உள்ள மத்திய பெட்ரோரசாயன பொறியியல் மற்றும் தொழில்நுட்ப நிறுவனத்தின் மாணவர்கள், ஆசிரியர்கள் மற்றும் பணியாளர்கள் இடையே உரையாற்றிய அவர், ஞெகிழியிடம் பிரச்சினை இல்லை என்றும் அதை நாம் பயன்படுத்தும் விதத்தில் தான் பிரச்சினை உள்ளது என்றும் கூறினார்.
ஞெகிழியின் பயன்பாடு மற்றும் அதன் நீண்ட ஆயுளால் சுற்றுச்சூழலுக்கு ஏற்பட்டுள்ள சவால் குறித்து குடியரசுத் துணைத்தலைவர் எடுத்துரைத்தார். நமது வாழ்க்கைத் தரத்தை பாலிமர்கள் பெரிய அளவில் மேம்படுத்தி உள்ளதாக அவர் கூறினார்.
மருத்துவ உபகரணங்கள் மற்றும் கொரோனா பரவலைக் கட்டுப்படுத்துவதற்கான தனிநபர் பாதுகாப்பு உடைகள் ஆகியவற்றின் தயாரிப்பில் ஞெகிழி ஆற்றி வரும் பங்கை குடியரசுத் துணைத் தலைவர் பாராட்டினார்.
விஜயவாடாவில் உள்ள மத்திய பெட்ரோ ரசாயன பொறியியல் மற்றும் தொழில்நுட்ப நிறுவனத்தை பார்வையிட்ட அவர், தேசத்தை கட்டமைப்பதில் இந்நிறுவனம் ஆற்றிவரும் பங்களிப்பை பாராட்டினார்.
சுற்றுச்சூழலையும் பாதுகாத்து வளர்ச்சியையும் மேம்படுத்தும் வகையில் இயற்கையாக அழுகக்கூடிய ஞெகிழிப் பொருட்களை உருவாக்குமாறு மத்திய பெட்ரோரசாயன பொறியியல் மற்றும் தொழில்நுட்ப நிறுவனத்தை திரு வெங்கய்யா நாயுடு கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1684097
குடியரசுத் தலைவர் செயலகம்
நான்கு நாடுகளின் தூதர்கள் தங்களது நியமனக் கடிதங்களை குடியரசுத் தலைவரிடம் காணொலி மூலம் வழங்கினர்
கொலம்பியா குடியரசு, உருகுவே, ஜமைக்கா மற்றும் அர்மேனிய குடியரசின் தூதர்கள் தங்களது நியமனக் கடிதங்களை குடியரசுத் தலைவர் திரு ராம் நாத் கோவிந்திடம் காணொலி மூலம் நடைபெற்ற நிகழ்ச்சி ஒன்றில் இன்று வழங்கினர்.
அவர்களின் விவரம் பின்வருமாறு:
1. மேன்மைமிகு திருமிகு மரியானா பச்சேக்கோ மோன்டஸ், கொலம்பிய குடியரசின் தூதர்
2. மேன்மைமிகு திரு ஆல்பர்டோ அண்டனியோ குவானி அமரில்லா, உருகுவே தூதர்
3. மேன்மைமிகு திரு ஜேசன் கீட்ஸ் மாத்யூ ஹால், ஜமைக்கா தூதர்
4. மேன்மைமிகு திரு யூரி பாபாகன்யான், அர்மேனிய குடியரசின் தூதர்
நிகழ்ச்சியில் உரையாற்றிய குடியரசுத் தலைவர், புதிதாக நியமிக்கப்பட்டுள்ள தூதர்களுக்கு தமது வாழ்த்துகளை தெரிவித்தார். அனைத்து நாடுகளுடனும் இந்தியா நட்புறவை பேணி வருவதாக தெரிவித்த அவர், அமைதி மற்றும் வளம் எனும் பொதுவான இலட்சியத்தின் அடிப்படையில் நமது உறவுகள் அமைந்துள்ளன என்றார்.
ஒட்டுமொத்த சுகாதார மற்றும் பொருளாதார நலனை உறுதி செய்வதற்காக கொரோனா பெருந்தொற்றுக்கு எதிரான தெளிவான மற்றும் ஒருங்கிணைந்த சர்வதேச முயற்சிகளின் முன்னணியில் இந்தியா இருப்பதாக குடியரசு தலைவர் திரு கோவிந்த் கூறினார்.
உலகின் மருந்தகமமாக திகழும் இந்தியா, கொவிட்டுக்கு புதிரான உலகின் போரில் அத்தியாவசிய மருந்துகள் மற்றும் மருத்துவ உபகரணங்களை பல்வேறு நாடுகளுக்கு வழங்கியதாக தெரிவித்தார்.
தங்களது தலைவர்களின் சார்பாக மனமார்ந்த வாழ்த்துகளை தெரிவித்த தூதர்கள், இந்தியாவுடனான உறவை வலுப்படுத்துவதற்கு தொடர்ந்து பணிபுரிய உறுதி பூண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetailm.aspx?PRID=1733124
பாதுகாப்பு அமைச்சகம்
விமானப்படை மேற்கு பிரிவு தளபதிகள் மாநாடு
விமானப்படை மேற்கு பிரிவு தளபதிகள் மாநாடு பிப்ரவரி 24, 2022 அன்று புதுதில்லியில் உள்ள சுப்ரோடோ பூங்காவில் நடைபெற்றது. விமானப்படை மேற்கு பிரிவின் கீழ் உள்ள அனைத்து தளங்களின் தளபதிகளும் இந்த மாநாட்டில் கலந்து கொண்டனர்.
பிரிவின் தலைமையகத்திற்கு வருகை தந்த விமானப்படைத் தலைமை தளபதி ஏர் சீஃப் மார்ஷல் வி. ஆர். சௌதரியை விமானப்படை மேற்கு பிரிவு தளபதி ஏர் மார்ஷல் திரு. அமித் தேவ் வரவேற்றார். அணிவகுப்பு மரியாதையும் அவருக்கு வழங்கப்பட்டது.
நிகழ்ச்சியில் உரையாற்றிய விமானப்படைத் தலைமை தளபதி, செயல்பாட்டுத் தயார்நிலையை மேம்படுத்த வேண்டியதன் அவசியத்தை வலியுறுத்தினார். அனைத்து தளங்கள், ஆயுத அமைப்புகள் மற்றும் வளங்களின் செயல்பாட்டுத் தயார்நிலையை உறுதிப்படுத்துமாறு தளபதிகளை அவர் அறிவுறுத்தினார்.
விபத்துக்கள் மற்றும் சம்பவங்களின் மூல காரணத்தை பகுப்பாய்வு செய்ய வேண்டியதன் அவசியத்தை அவர் வலியுறுத்தினார். அசைக்க முடியாத நேரடி மற்றும் இணைய பாதுகாப்பை எல்லா நேரங்களிலும் பராமரிப்பதுடன், பணி செயல்திறனை அதிகரிக்கத் தேவையான பராமரிப்பு நடைமுறைகளை மேம்படுத்துதல் குறித்தும் அவர் பேசினார்.
விமானப்படை மேற்கு பிரிவின் விமானப் பயணத்தின் அளவைப் பாராட்டிய அவர், பாதுகாப்பான பறக்கும் சூழலை வழங்குவதற்கான முயற்சிகளைத் தொடருமாறு அனைத்து தளபதிகளையும் வலியுறுத்தினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1801075
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீனவர்களின் பொருளாதார நலன்
நாடாளுமன்றத்தின் மாநிலங்களவையில் இன்று உறுப்பினரின் கேள்விக்கு எழுத்துப்பூர்வமாக பதிலளித்த மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா கீழ்காணும் தகவல்களை அளித்தார்.
மீனவர்கள் உட்பட புயல் மற்றும் வெள்ளத்தின் போது பாதிக்கப்பட்ட மக்களுக்கு மத்திய உள்துறை அமைச்சகம் மற்றும் மாநில அரசுகள் தேசிய பேரிடர் நிவாரண நிதி/மாநில பேரிடர் நிவாரண நிதி வழிகாட்டுதல்களின் படி உதவிகளை வழங்குகின்றன.
மீன்பிடித் துறைக்கு நிவாரணம் வழங்குவதற்காக, 2020 ஏப்ரல் 10-ம் தேதி வெளியிடப்பட்ட கொவிட்-19 பெருந்தொற்று பொதுமுடக்க கட்டுப்பாடுகளில் இருந்து கடல் மீன்பிடி செயல்பாடுகள், மீன்வளர்ப்பு தொழில், மீன் போக்குவரத்து, விற்பனை, சந்தைப்படுத்தல் உள்ளிட்ட பல்வேறு நடவடிக்கைகளுக்கு உள்துறை அமைச்சகம் விலக்கு அளித்தது.
மேலும், பிரதமரின் மத்ஸ்ய சம்படா யோஜனா என்ற முக்கிய திட்டத்தை அமைச்சகம் செயல்படுத்தி வருகிறது. இது வரை இல்லாத அளவில்2020-21 முதல் 5 ஆண்டுகளுக்கு 20050 கோடி ரூபாய் மதிப்பீட்டில் இது செயல்படுத்தப்படுகிறது. கொவிட்-19-க்கு பிந்தைய மீன்வளத் துறையின் வளர்ச்சிக்கு இது வழிவகுக்கிறது .
மீன்வளம், கால்நடை பராமரிப்பு மற்றும் பால்வள அமைச்சகத்தின் மீன்வளத் துறை, சர்வதேச கடல் எல்லைக் கோட்டை கடப்பதால் ஏற்படும் பாதிப்புகள் குறித்தும், அதன் முக்கியத்துவம் குறித்தும் கடலோர மாநிலங்கள் மற்றும் யூனியன் பிரதேச மீனவர்களுக்கு அவ்வப்போது அறிவுரைகளை வழங்குகிறது.
மேலும், கடலோர கிராமங்களில் உள்ள மீனவர்களுக்கு சமூக கலந்துரையாடல் நிகழ்ச்சிகளை இந்திய கடற்படை மற்றும் இந்திய கடலோர காவல்படை தொடர்ந்து நடத்துகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780044
குடியரசுத் தலைவர் செயலகம்
செய்திக்குறிப்பு
இந்திய குடியரசுத் தலைவர், கீழ்க் காணும் நியமனங்கள் / மாற்றங்களை செய்துள்ளார்:-
- திரு கல்ராஜ் மிஸ்ரா, இமாசலப் பிரதேச மாநில ஆளுநர் பொறுப்பிலிருந்து மாற்றப்பட்டு, ராஜஸ்தான் மாநில ஆளுநராக நியமிக்கப்பட்டுள்ளார்.
- திரு பகத் சிங் கோஷியாரி மகாராஷ்ட்ரா ஆளுநராகவும்,
- திரு பண்டாரு தத்தாத்ரேயா இமாசலப்பிரதேச ஆளுநராகவும்,
- திரு ஆரிஃப் முகமது கான், கேரள ஆளுநராகவும்,
- டாக்டர் தமிழிசை சவுந்தரராஜன் தெலங்கானா ஆளுநராகவும் நியமிக்கப்பட்டுள்ளனர்.
2) மேற்காணும் நியமனங்கள், சம்பந்தப்பட்டவர்கள் பதவி ஏற்கும் நாளிலிருந்து அமலுக்கு வரும்.
-----
(Visitor Counter : 188
பிரதமர் அலுவலகம்
2-வது இந்தியா – ஆஸ்திரேலியா இணையவழி உச்சி மாநாட்டில் பிரதமர் திரு.நரேந்திர மோடியின் தொடக்க உரை தமிழாக்கம்
எனதருமை நண்பர் ஸ்காட் அவர்களே, வணக்கம்!
க்யூன்ஸ்லாந்திலும், நியு சவுத் வேல்சிலும் வெள்ளம் காரணமாக உயிர் மற்றும் உடைமைகளை இழந்தோருக்கு இந்தியர்கள் அனைவரின் சார்பாக நான் இரங்கலைத் தெரிவித்துக் கொள்கிறேன்.
இணையவழியான நமது கடந்த உச்சி மாநாட்டின்போது நமது உறவை விரிவான ராணுவ ஒத்துழைப்புக்கு உயர்த்தினோம். இப்போது இரு நாடுகளுக்கு இடையே வருடாந்தர உச்சி மாநாடுகளுக்கான நடைமுறையை நாம் ஏற்படுத்துவதற்காக நான் மகிழ்ச்சியடைகிறேன். இது நமது உறவின் தொடர்ச்சியான ஆய்வுக்கு கட்டமைப்பு நடைமுறையை உருவாக்கும்.
கடந்த சில ஆண்டுகளாக நமது உறவுகள் குறிப்பிடத்தக்க முன்னேற்றத்தைக் கண்டுள்ளது. வர்த்தகம், முதலீடு, பாதுகாப்பு, பந்தோபஸ்து, கல்வி, புதிய கண்டுபிடிப்பு, அறிவியல், தொழில்நுட்பம் ஆகிய துறைகளில் மிக நெருக்கமான ஒத்துழைப்பை நாம் கொண்டிருக்கிறோம். நீர் நிர்வாகம், புதுப்பிக்கவல்ல எரிசக்தி, கொவிட்-19 ஆராய்ச்சி போன்ற மற்ற பல துறைகளிலும் நமது ஒத்துழைப்பு வேகமாக வளர்ந்து வருகிறது.
க்வாட் அமைப்பின் நமக்கிடையேயான ஒத்துழைப்பும் நன்றாக உள்ளது. சுதந்திரமான, திறந்த, அனைவரையும் உள்ளடக்கிய இந்தியா பசிபிக் என்பதற்கான நமது உறுதிப்பாட்டை நமது ஒத்துழைப்பு பிரதிபலிக்கிறது.
இந்தியாவின் தொன்மையான கலைப்பொருட்களை திருப்பித் தருவதற்கு முன்முயற்சி மேற்கொண்ட உங்களுக்கு நான் சிறப்பாக நன்றி தெரிவிக்க விரும்புகிறேன். நீங்கள் எங்களுக்கு திருப்பித் தந்த அனைத்து சிலைகளும் மற்ற பொருட்களும் அவற்றுக்கான இடத்திற்கு அனுப்பி வைக்கப்பட்டுள்ளன.
இன்று உங்களுடன் கருத்துக்களை பரிமாறிக் கொள்ளும் வாய்ப்பினை பெற்றதற்காக மீண்டும் ஒரு முறை நான் எனது மகிழ்ச்சியை வெளிப்படுத்துகிறேன்.
இப்போது ஊடகங்களைச் சேர்ந்த நண்பர்களுக்கு நன்றி சொல்வதுடன் தொடக்க அமர்வை நிறைவு செய்ய நான் விரும்புகிறேன். ஒரு சில நிமிடங்களுக்குப் பின் அடுத்த நிகழ்வு பற்றிய எனது கருத்தை நான் முன்வைக்க விரும்புகிறேன்.
பிரதமர் அலுவலகம்
திரிபுரா மாநில தினத்தையொட்டி பிரதமர் வாழ்த்து
திரிபுரா மாநில தினத்தையொட்டி, அம்மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில், “திரிபுராவின் தலைசிறந்த பாரம்பரியம் மற்றும் தேச வளர்ச்சிக்கான பங்களிப்பு குறித்து நாம் பெருமிதம் அடைகிறோம். இந்த மாநில மக்கள் கடின உழைப்புக்கு பெயர் பெற்றவர்கள் ஆவர். திரிபுரா மக்கள் தொடர்ந்து வளம் பெற்று நலமுடன் வாழ நான் பிரார்த்திக்கிறேன்” என்று தெரிவித்துள்ளார்.
|
|
Narendra Modi
✔@narendramod
மாநில தினத்தையொட்டி, திரிபுரா மாநிலத்தில் உள்ள எனதருமை சகோதரிகளுக்கும், சகோதரர்களுக்கும் வாழ்த்துக்கள். திரிபுராவின் தலைசிறந்த பாரம்பரியம் மற்றும் தேச வளர்ச்சிக்கான பங்களிப்பு குறித்து நாம் பெருமிதம் அடைகிறோம். இந்த மாநில மக்கள் தொழில் தன்மையில் பெயர் பெற்றவர்கள் ஆவர். திரிபுரா மக்கள் தொடர்ந்து வளம் பெற்று நலமுடன் வாழ நான் பிரார்த்திக்கிறேன்.
பிரதமர் அலுவலகம்
பணியின்போது உயிர்நீத்த காவல்துறையினருக்கு காவலர் நினைவு தினத்தில் பிரதமர் அஞ்சலி
பணியின்போது உயிர்நீத்த காவல்துறையினர் அனைவருக்கும் பிரதமர் திரு நரேந்திர மோடி அஞ்சலி செலுத்தியுள்ளார்.
பிரதமர் வெளியிட்டுள்ள சுட்டுரைச்செய்தியில்;
“காவலர் நினைவு தினத்தில், சட்டம் ஒழுங்கை பராமரிப்பதிலும் அவசர காலங்களில் தேவைப்படுவோருக்கு உதவுவதிலும் நமது காவல் படைகளின் தலைசிறந்த பணிகளை ஒப்புக்கொள்ள விரும்புகிறேன். பணியின்போது உயிர்நீத்த காவல் துறையினர் அனைவருக்கும் எனது அஞ்சலியை செலுத்துகிறேன்” என்று குறிப்பிட்டுள்ளார்.
(
நிதி அமைச்சகம்
மாநில அரசுகளுக்கான வரிப்பகிர்வின் இரண்டு தவணைகளை மத்திய அரசு விடுவித்துள்ளது வழக்கமான மாதாந்திர பகிர்வான ரூ. 47,541 கோடி என்பதற்கு மாறாக ரூ.95,082 கோடி வழங்கப்பட்டுள்ளது
முதலீடு, அடிப்படைக் கட்டமைப்பு, வளர்ச்சி ஆகியவற்றை அதிகரிப்பது குறித்து 2021 நவம்பர் 15 அன்று முதலமைச்சர்கள், மாநில அமைச்சர்கள், யூனியன் பிரதேசங்களின் துணை நிலை ஆளுநர்கள் ஆகியோருடன் காணொலி காட்சி மூலம் மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் கலந்துரையாடினார். இந்தக் கூட்டத்தில் அளித்த வாக்குறுதியின் படி மாநில அரசுகளுக்கு வரிப்பகிர்வின் வழக்கமான மாதாந்திர தொகையான ரூ. 47,541 கோடி என்பதற்கு பதிலாக இரண்டு தவணைகளுக்குரிய ரூ.95,082 கோடியை 2021 நவம்பர் 22 அன்று மத்திய அரசு விடுவித்துள்ளது.
இதன்படி தமிழ்நாட்டிற்கு ரூ.3878.38 கோடி வழங்கப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1774224
சுகாதாரம் மற்றும் குடும்ப நலத்துறை அமைச்சகம்
புற்றுநோய், நீரிழிவு, இருதய நோய்கள், பக்கவாதம் தடுப்பு மற்றும் கட்டுப்பாட்டுக்கான தேசிய திட்டம் குறித்த சமீபத்திய தகவல்கள்
நாடாளுமன்றத்தின் மாநிலங்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய சுகாதாரம் மற்றும் குடும்ப நலம் இணை அமைச்சர் டாக்டர் பாரதி பிரவீன் பவார் கீழ்காணும் தகவல்களை அளித்தார்.
தேசிய சுகாதார இயக்கத்தின் ஒரு பகுதியாக 2010-ல் தொடங்கப்பட்ட புற்றுநோய், நீரிழிவு, இருதய நோய்கள், பக்கவாதம் தடுப்பு மற்றும் கட்டுப்பாட்டுக்கான தேசிய திட்டத்தின் கீழ், மத்திய சுகாதாரம் மற்றும் குடும்ப நல அமைச்சகம் மாநிலங்களுக்கு தொழில்நுட்ப மற்றும் நிதி உதவிகளை வழங்குகிறது.
மாநிலங்கள்/யூனியன் பிரதேசங்களில் இருந்து பெறப்பட்ட முன்மொழிவுகளின் அடிப்படையில் மற்றும் நிதி வளங்களுக்கு உட்பட்டு இவை வழங்கப்படுகின்றன. உள்கட்டமைப்பு, மனித வள மேம்பாடு, சுகாதார மேம்பாடு மற்றும் தடுப்புக்கான விழிப்புணர்வு உருவாக்கம், ஆரம்பகால நோயறிதல், மேலாண்மை மற்றும் தொற்று அல்லாத நோய்களுக்கு சிகிச்சைக்கான சுகாதார வசதிகளை பரிந்துரைப்பதில் இந்த திட்டம் கவனம் செலுத்துகிறது.
2021-22-ம் ஆண்டில் தேசிய சுகாதார இயக்கத்தின் கீழ் தொற்று அல்லாத நோய்களுக்கான திட்டத்தில் மாநிலங்கள்/யூனியன் பிரதேசங்களுக்கு வழங்கப்பட்ட மொத்த நிதி ரூ. 56118.07 லட்சம் ஆகும்.
புற்றுநோய், நீரிழிவு, இருதய நோய்கள், பக்கவாதம் தடுப்பு மற்றும் கட்டுப்பாட்டுக்கான தேசிய திட்டத்தின் கீழ், மாவட்ட அளவில் 677 சிகிச்சை மையங்கள், 187 மாவட்ட இதய சிகிச்சை பிரிவுகள், 266 மாவட்ட பகல்நேர பராமரிப்பு மையங்கள் மற்றும் சமூக சுகாதார மைய அளவில் 5392 சிகிச்சை மையங்கள் அமைக்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1781273
கனரகத் தொழில்கள் அமைச்சகம்
ஃபேம் இந்தியா 2-ம் கட்ட திட்டத்தின் கீழ் 16 நெடுஞ்சாலைகள் மற்றும் 9 விரைவுச்சாலைகளில் 1,576 மின்னேற்றி நிலையங்கள் அமைப்பதற்கு கனரகத் தொழில்துறை அமைச்சகம் ஒப்புதல் அளித்துள்ளது
ஃபேம் இந்தியா 2-ம் கட்ட திட்டத்தின் கீழ் 25 மாநிலங்கள் / யூனியன் பிரதேசங்களில் உள்ள 68 நகரங்களில் மின்சார வாகனங்களுக்காக 2,877 மின்னேற்றி நிலையங்களை அமைப்பதற்கு கனரகத் தொழில்துறை அமைச்சகம் ஒப்புதல் அளித்துள்ளது. மேலும், 16 நெடுஞ்சாலைகள் மற்றும் 9 விரைவுச்சாலைகளில் 1,576 மின்னேற்றி நிலையங்கள் அமைப்பதற்கும் அமைச்சகம் ஒப்புதல் அளித்துள்ளது. மேலும் அமைச்சகத்தின் வழிகாட்டுதலின்படி நெடுஞ்சாலையின் இருபுறங்களிலும் குறைந்தபட்சம் 25 கிலோ மீட்டருக்கு ஒரு மின்னேற்றி நிலையமும், கனரக வாகனங்களுக்காக குறைந்தபட்சம் 100 கிலோ மீட்டருக்கு ஒரு மின்னேற்றி நிலையமும் அமைக்கப்பட வேண்டும். நகரங்களில் குறைந்தபட்சம் 3 கிலோ மீட்டருக்கு ஒரு மின்னேற்றி நிலையமும் அமைக்கப்பட வேண்டும்.
ஃபேம் இந்தியா முதல் கட்ட திட்டத்தின் கீழ் ரூ.43 கோடி செலவில் மின்சார வாகனங்களுக்காக 520 மின்னேற்றி நிலையம் அமைப்பதற்கு கனரகத் தொழில்துறை அமைச்சகம் ஒப்புதல் அளித்திருந்தது.
மேலும் விவரங்களுக்கு இந்த ஆங்கில் செய்திக் குறிப்பைக் காணவும் https://pib.gov.in/PressReleasePage.aspx?PRID=1808115
சிறப்பு சேவைகள் மற்றும் கட்டுரைகள்
பிஎஸ்என்எல் வாடிக்கையாளர் சேவை மையங்கள் காலை 10 மணி முதல் மதியம் 1 மணி வரை செயல்படும்
சென்னையிலும், அருகில் உள்ள மாவட்டங்களிலும் கொவிட்-19 தொற்றின் இரண்டாம் அலை வேகமாக பரவுவதன் காரணமாகவும், தமிழக அரசு அமல்படுத்தியுள்ள கடும் ஊரடங்கு நிலவரத்தினாலும், பிஎஸ்என்எல் சென்னை வட்டாரம், செயல்பாடு மற்றும் நிர்வாக பிரிவுகளில் ஊழியர்களின் பணி நேரத்தில் சில மாற்றங்களைச் செய்துள்ளது.
இதன் தொடர்ச்சியாக, வாடிக்கையாளர் சேவை மையங்கள்
03-05-2021 முதல் அடுத்த அறிவிப்பு வரும் வரை, காலை 10 மணி முதல் மதியம் ஒரு மணி வரை செயல்படும். பிஎஸ்என்எல் சேவைகளுக்கும், லேண்ட்லைன், பிராட்பேண்ட், செல்போன் போஸ்ட்பெய்டு கட்டணங்கள் செலுத்துவதற்கும், வாடிக்கையாளர்கள் டிஜிட்டல் தளங்களில், ஆன்லைன் வசதிகளை பயன்படுத்திக் கொள்ளும்படி பிஎஸ்என்எல் சென்னை வட்டார தலைமை பொது மேலாளர் வேண்டுகோள் விடுத்துள்ளார். கொவிட் தொற்று வேகமாக பரவுவது மற்றும் கடுமையான ஊரடங்கு விதிமுறைகள் இருக்கும் போதும், தடைகளையும், குறைகளையும் களைந்து சேவைகளை உறுதி செய்வதற்கு, அனைத்து முயற்சிகளும் எடுக்கப்படுவதாக சென்னை பிஎஸ்என்எல் துணை பொது மேலாளர்  வெளியிட்டுள்ள செய்தி குறிப்பில் தெரிவிக்கப்பட்டுள்ளது.
சமூக நிதி மற்றும் அதிகாரமளித்தல் அமைச்சகம்
இந்திய சைகை மொழி அகராதியின் 3 ஆம் பதிப்பு: மத்திய அமைச்சர் திரு. தவார்சந்த் கெலாட் வெளியிட்டார்
இந்திய சைகை மொழி அகராதியின் 3 ஆம் பதிப்பை மத்திய சமூக நீதி மற்றும் அதிகாரமளித்தல் துறை அமைச்சர் திரு. தவார்சந்த் கெலாட் காணொலி மூலம் இன்று வெளியிட்டார்.
இதில் ஏற்கனவே உள்ள 6,000 விதிமுறைகளுடன், 10,000 விதிமுறைகள் உள்ளன.
சமூக நீதி மற்றும் அதிகாரமளித்தல் துறை இணையமைச்சர் திரு. கிரிஷன் பால் குர்ஜார், இதில் சிறப்பு விருந்தினராக கலந்து கொண்டார். இந்த அகராதியை, இந்திய சைகை மொழி ஆராய்ச்சி மற்றும் பயிற்சி மையம்  கொண்டு வந்துள்ளது. இது சமூக நீதி மற்றும் அதிகாரம் அளித்தல் அமைச்சகத்தின் கீழ் செயல்படும் மாற்றுத்திறனாளிகளுக்கான அதிகாரம் அளித்தல் துறையின் தன்னாட்சி அமைப்பு.
நாட்டின் பல்வேறு பகுதிகளில் பயன்படுத்தப்படும் பிராந்திய சைகைகளும் இந்த அகராதியில் உள்ளன.
இந்நிகழ்ச்சியில், பேசிய மத்திய சமூக நீதி மற்றும் அதிகாரமளித்தல் துறை அமைச்சர் திரு. தவார்சந்த் கெலாட், ‘‘நாட்டின் மாற்றுத்திறனாளிகளின் நலனுக்காக பணியாற்ற மத்திய அரசு முழு உறுதியுடன் உள்ளது. கடந்த 7 ஆண்டுகளாக கல்வி நிறுவனங்கள் மற்றும் வேலைவாய்ப்பில் இட ஒதுக்கீடு கொண்டு வந்தது உள்பட பல புதிய முயற்சிகளும், திட்டங்களும் தொடங்கப்பட்டுள்ளன’’ என்றார்.
மத்திய இணையமைச்சர் திரு. கிரிஷன் பால் குர்ஜார் பேசுகையில், ‘‘காது கேளாதோர் நலனுக்காக, இந்திய சைகை மொழி ஆராய்ச்சி மற்றும் பயிற்சி மையம் சிறப்பான பணியை செய்து வருகிறது. அவர்களுக்கு கல்வி கற்பிக்க, பல பாடத்திட்டங்களை இது செயல்படுத்துகிறது.
10,000 விதிமுறைகள் அடங்கிய இந்த அகராதி, தனது நோக்கத்தை முழுமையாக நிறைவேற்றும்’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698739
-----
(Visitor Counter : 150
சிறப்பு சேவைகள் மற்றும் கட்டுரைகள்
தரக் கட்டுப்பாட்டு உத்தரவை மீறிய ஒரு யூனிட் மீது பிஐஎஸ் அதிகாரிகள் அதிரடி சோதனை
இந்திய தர நிர்ணய அமைவனம் சென்னை கிளை அலுவலகம்-I, சென்னை 600 113 இன் அதிகாரிகள் குழு இன்று மாலை 11.08.2022 M/s ராசி எலெக்ட்ரோட்ஸ் லிமிடெட், உப்பரபாளையம் கிராமம், ரெட்ஹில்ஸ், சென்னை-600052 நிறுவனத்தில், தரக்கட்டுப்பாட்டு உத்தரவை மீறுவதாக சந்தேகிக்கப்படும் தகவலின் பெயரில், அமலாக்க சோதனை மற்றும் பறிமுதல் நடவடிக்கையை மேற்கொண்டனர்
வெல்டிங்கில் பயன்படுத்தப்படும் ஃப்ளக்ஸ் கோர்டு  மின்முனைகள்[Flux Cored  Electrodes " BIS இன் கட்டாய சான்றிதழின் கீழ் உள்ளது. தரக் கட்டுப்பாட்டு ஆணை  அறிவிக்கப் பட்ட தேதிக்குப் பிறகு, BIS லிருந்து உரிமம் பெறப்பட்ட செல்லுபடியாகும் சான்றிதழ் தவிர, வேறு எந்த நபரும் QCO வின் கீழ் உள்ள எந்தப் பொருளையும் தர முத்திரையின்றி உற்பத்தி செய்யவோ, இறக்குமதி செய்யவோ, விநியோகிக்கவோ, விற்கவோ, வாடகைக்கு எடுக்கவோ, குத்தகைக்கு எடுக்கவோ, சேமிக்கவோ அல்லது விற்பனைக்குக் காட்சிப்படுத்தவோ முடியாது. சோதனையின் போது இந்த நிறுவனம் BIS இலிருந்து செல்லுபடியாகும் உரிமத்தைப் பெறாமல் Flux Cored  Electrodes களை இறக்குமதி செய்து/விற்பனை செய்து வந்தது கவனிக்கப்பட்டது. இதனால் மேற்கண்ட விதிகளை மீறிய சுமார் 193 பொருட்கள் பறிமுதல் செய்யப்பட்டன
BIS SRO, CNBO-II, சென்னை ஆல் இந்திய தர நிர்ணயச் சட்டம், 2016 இன் கீழ் குற்றவாளிக்கு எதிராக நடவடிக்கை எடுக்கப்படுகிறது. இந்தக் குற்றத்திற்கு இரண்டு ஆண்டுகள் வரை சிறைத்தண்டனை அல்லது ருபாய் 2,00,000/- ற்கு குறையாத அபராதம் விதிக்கப்படும். Section 29 of BIS Act, 2016 இல் கூறப்பட்டுள்ளபடி, பொருளின் மதிப்பை போல பத்து மடங்கு அல்லது BIS Standard Mark முத்திரையிடப்பட்ட தயாரிக்கப்பட்ட /விற்பனை செய்யப்பட்ட பொருள்களுக்கான மதிப்பிற்கு அபராதம் விதிக்கப்படும்.எனவே ISI முத்திரையை தவறாக பயன்படுத்துவோர் பற்றி ஏதேனும் தகவல் இருந்தால், BIS தெற்கு மண்டல அலுவலகம், சிஐடி வளாகம், 4வது குறுக்கு சாலை, தரமணி, சென்னை- 113 என்ற முகவரிக்கு பொதுமக்கள் தகவல் தெரிவிக்குமாறு கேட்டுக் கொள்ளப்படுகிறார்கள். BIS CARE APP செயலியைப் பயன்படுத்துவதன் மூலமோ அல்லது cnbo1@bis.gov.in என்ற மின்னஞ்சல் முகவரிக்கு அனுப்புவதன் மூலமாகவோ கூட இத்தகைய புகார்கள் செய்யப்படலாம். அத்தகைய தகவல்களின் ஆதாரம் கண்டிப்பாக ரகசியமாக வைக்கப்படும். மேலும் தகவலுக்கு, BIS SRO சென்னை அலுவலகத்தை தொலைபேசி எண்: 044-2254 1984 இல் தொடர்பு கொள்ளவும். BIS இணையதளம் www.bis.gov.in மற்றும் eBIS  ஆகியவை BIS பற்றிய பொதுவான தகவல்களுக்கு உங்களுக்கு உதவக்கூடும்.